**Προτεινόμενα θέματα διδακτορικών διατριβών για το εαρινό εξάμηνο 2024-2025**

|  |  |  |  |  |
| --- | --- | --- | --- | --- |
| **Δελιάς Παύλος** | Διαρκής Προσαρμοστικότητα Πολύπλοκων Συστημάτων με Διαδικασιοστραφείς Προσεγγίσεις  Sustained Adaptability of Complex Systems with Process-Oriented Approaches | Η προτεινόμενη διδακτορική έρευνα έχει ως στόχο να διερευνήσει νέες προσεγγίσεις για τη διατήρηση της προσαρμοστικότητας σύνθετων συστημάτων, αξιοποιώντας τεχνικές προσανατολισμένες στις διαδικασίες. Η βασική εστίαση θα είναι στην ανάπτυξη προηγμένων μεθοδολογιών Εξόρυξης Διαδικασιών που επιτρέπουν την ανακάλυψη αιτιωδών σχέσεων, την εξαγωγή συμπερασμάτων και την ανάλυση ανθεκτικότητας στο πλαίσιο της διατηρήσιμης προσαρμοστικότητας. Η έρευνα θα εξετάσει τη σχέση μεταξύ Εξόρυξης Διαδικασιών και προσαρμοστικών ικανοτήτων, διερευνώντας τον τρόπο με τον οποίο η Εξόρυξη Διαδικασιών μπορεί να ενισχύσει την ικανότητα σύνθετων συστημάτων να βελτιστοποιούν δυναμικά τις διαδικασίες τους και να ανταποκρίνονται αποτελεσματικά σε μεταβαλλόμενες συνθήκες.  *Εξόρυξη Διαδικασιών, οικονομετρία, Επιχειρηματική Αναλυτική* | * Ανάπτυξη τεχνικών εξόρυξης διαδικασιών, με έμφαση στην ανακάλυψη αιτίων. * Διερεύνηση ρόλου εξόρυξης Διαδικασιών στην ενίσχυση προσαρμοστικότητας, μέσω βελτιστοποίησης και ανταπόκρισης σε αλλαγές. * Εφαρμογή τεχνικών και πλαισίων σε πραγματικά συστήματα για λήψη αποφάσεων βάσει δεδομένων. | Προηγούμενη γνώση ή επιθυμία για μάθηση:   * Προηγμένη στατιστική * Process Mining |
| **Δελιάς Παύλος** | Κατανόηση και Πρόληψη της Απώλειας Τροφίμων στις Εφοδιαστικές Αλυσίδες  Understanding and Preventing Food Loss in Supply Chains | Η έρευνα στοχεύει στην κατανόηση των μηχανισμών απώλειας τροφίμων και στην αξιολόγηση στρατηγικών πρόληψης σε εφοδιαστικές αλυσίδες. Μέσω του συνδυασμού δευτερογενών δεδομένων και της δομημένης γνώσης εμπειρογνωμόνων, η έρευνα θα αναπτύξει ένα πλαίσιο πολυκριτήριας ανάλυσης για την κατανόηση των αιτιών απώλειας και την αξιολόγηση στρατηγικών πρόληψης.  *Πολυκριτηριακή Ανάλυση, Αιτιώδης Συμπερασματολογία, Επιχειρηματική Αναλυτική, Αλυσίδες τροφίμων* | *  Χαρτογράφηση και ανάλυση των κρίσιμων σημείων απώλειας τροφίμων στην εφοδιαστική αλυσίδα μέσω δευτερογενών δεδομένων και επικύρωση από panel εμπειρογνωμόνων *  Ανάπτυξη πολυκριτήριου πλαισίου αξιολόγησης στρατηγικών πρόληψης με τη συμμετοχή ειδικών του χώρου | Προηγούμενη γνώση ή επιθυμία για μάθηση:   * MCDA * Στατιστική |
| **Καρασαββόγλου Αναστάσιος** | **Οι ελληνοτουρκικές οικονομικές σχέσεις: Προβλήματα και προοπτικές – Greek-Turkish economic relations: Problems and Perspectives** | Οι τελευταίες δεκαετίες σηματοδοτούν μια περίοδο εντατικοποίησης των οικονομικών σχέσεων μεταξύ Ελλάδας και Τουρκίας παρά την ένταση που χαρακτηρίζει τις σχέσεις τους σε πολιτικό επίπεδο.  Οι εμπορικές σχέσεις έχουν τονωθεί, οι επενδύσεις των δύο μερών έχουν ενισχυθεί σημαντικά και σε καίριους τομείς και ο τουρισμός αποτελεί σημαντική παράμετρο ανάπτυξης των οικονομιών.  Παράλληλα οι οικονομίες των δύο χωρών ταλανίζονται από σημαντικά προβλήματα πληθωρισμού, απασχόλησης, δημοσιονομικών δυσχερειών κλπ, ενώ υπάρχουν και θέματα με το προσφυγικό δυναμικό που μετακινείται από τα ανατολικά προς τη Δύση, οι εμπόλεμες καταστάσεις στην ευρύτερη περιοχή, ζητήματα που προκαλούν αβεβαιότητα και ανασφάλεια στο γενικότερο οικονομικό περιβάλλον και μπορούν να επιδράσουν σ’ αυτό.  Στο πλαίσιο αυτό είναι εύλογο το ερώτημα για τις μελλοντικές προοπτικές των οικονομικών σχέσεων των δύο χωρών, τους παράγοντες που μπορεί να επηρεάσουν, θετικά ή/και αρνητικά, αυτές και την διαμόρφωση ενός πλαισίου και συνθηκών που θα διασφαλίζουν την απρόσκοπτη ανάπτυξη αυτών προς όφελος και των δύο μερών.  Λέξεις κλειδιά:   * Ελληνική και Τουρκική οικονομία * Εξωτερικό εμπόριο, επενδύσεις, χρηματοοικονομικά προϊόντα, τουρισμός * Διασυνοριακό εμπόριο * Ανταγωνισμός * Συγκριτικό πλεονέκτημα * Προσφυγική κρίση | * Ανάδειξη των συγκριτικών πλεονεκτημάτων τομέων οικονομικής δραστηριότητας ή/και περιοχών * Εντοπισμός δυνατών/αδύνατων σημείων * Μέτρηση του βαθμού διείσδυσης επενδυτικών κεφαλαίων για τις δύο πλευρές * Ανταγωνιστικότητα/Συνέργειες * Ο τουρισμός ως παράδειγμα-πυλώνας εδραίωσης(;) συνεργειών μεταξύ των δύο μερών * Καλές και κακές πρακτικές | Ο υποψήφιος Διδάκτορας μπορεί να είναι απόφοιτος Τμήματος οικονομικών επιστημών ή συναφούς αντικειμένου ή πολιτικός επιστήμων με καλές γνώσεις της οικονομικής επιστήμης. Σχετικές δημοσιεύσεις ή/και ενασχόληση με το αντικείμενο μπορούν να ληφθούν υπόψη. |
|  | **Ανισοκατανομή και μεγέθυνση/ανάπτυξη: Η περίπτωση της Περιφέρειας ΑΜΘ – Inequality and Growth/Development: The Case of the AMTh Region** | Το θέμα της ανισοκατανομής του πλούτου και των εισοδημάτων συζητείται ολοένα και εντονότερα ως παράγοντας που δυσχεραίνει την αναπτυξιακή διαδικασία μιας οικονομίας. Αυτό, μεταξύ άλλων, και εξαιτίας της κρίσης και των επακόλουθων συνεπειών που αυτή επέφερε, μα κυρίαρχη αυτή της όξυνσης των ανισοτήτων.  Στο πλαίσιο αυτό είναι πολλές οι φωνές που κάνουν λόγο για την ανάγκη του περιορισμού των ανισοτήτων και της ενίσχυσης των χαμηλών εισοδημάτων ως σημαντικού παράγοντα που θα ενισχύσει την μεγέθυνση και ανάπτυξη μιας οικονομίας.  Το θέμα αυτό δεν έχει μόνον εθνική διάσταση αλλά και περιφερειακή.  Καθώς η Περιφέρεια ΑΜΘ είναι, με όρους Κατά Κεφαλήν Εγχώριου Εισοδήματος, η φτωχότερη της Ελλάδας και από τις φτωχότερες της ΕΕ, προκύπτει το ερώτημα, πρώτον, αν μια δικαιότερη κατανομή σε περιφερειακό επίπεδο μπορεί να τονώσει την ανάπτυξη και δεύτερον, για το τι και πώς πρέπει να γίνει προκειμένου να αμβλυνθούν οι ανισότητες.  Λέξεις κλειδιά:   * Θεωρία κατανομής εισοδήματος και πλούτου * Συντελεστής Gini * Διαρθρωτικά χαρακτηριστικά της οικονομίας της Περιφέρειας ΑΜΘ * Επιπτώσεις της ανακατανομής στη μεταβολή του περιφερειακού ΑΕΠ και την ανάπτυξη | * Περιγραφή των διαρθρωτικών χαρακτηριστικών της οικονομίας της Περιφέρειας ΑΜΘ * Μέτρηση της ανισότητας στην κατανομή των εισοδημάτων και του πλούτου * Ανάδειξη της αναγκαιότητας της ανακατανομής του πλούτου από κάτω προς τα πάνω ως μοχλός ανάπτυξης * Πολιτικές και εργαλεία ανακατανομής * Ο ρόλος των εθνικών και ευρωπαϊκών χρηματοδοτήσεων | Ο υποψήφιος Διδάκτορας μπορεί να είναι απόφοιτος Τμήματος οικονομικών επιστημών ή συναφούς αντικειμένου. Σχετικές δημοσιεύσεις ή/και ενασχόληση με το αντικείμενο μπορούν να ληφθούν υπόψη. |
| **Χατζούδης Δημήτριος** | **Ο ρόλος της Τεχνητής Νοημοσύνης (ΤΝ) και των μεγάλων δεδομένων στη λήψη στρατηγικών αποφάσεων**  **The role of Artificial Intelligence (AI) and big data in strategic decision-making** | Αυτή η διατριβή θα εστιάσει στον τρόπο με τον οποίο η ΤΝ και τα μεγάλα δεδομένα μπορούν να ενισχύσουν τη στρατηγική λήψη αποφάσεων, προσφέροντας νέες δυνατότητες πρόβλεψης, ανάλυσης και προγραμματισμού. Η έρευνα φιλοδοξεί να συμβάλει στην κατανόηση του ρόλου της ΤΝ και των μεγάλων δεδομένων στη στρατηγική διοίκηση και να προτείνει βέλτιστες πρακτικές για την αξιοποίηση τους. Τα ευρήματα της σχεδιαζόμενης μελέτης θα να προκύψουν από συνδυασμό ερευνητικών μεθόδων (εμπειρική έρευνα και πειράματα).  Ερευνητικό πεδίο:  Στρατηγική διοίκηση επιχειρήσεων (Strategic management)  Λέξεις Κλειδιά:  *• Artificial Intelligence in Strategic Management*  *• Big Data and Decision-Making*  *• AI-Driven Business Strategies*  *• Data-Driven Decision-Making Processes*  *• Strategic Transformation through AI and Big Data* | * *Να εξεταστεί πώς η τεχνητή νοημοσύνη και τα μεγάλα δεδομένα επηρεάζουν τις παραδοσιακές διαδικασίες λήψης αποφάσεων στις επιχειρήσεις.* * *Να αναλυθούν τα πιθανά οφέλη, οι κίνδυνοι και οι προκλήσεις της ενσωμάτωσης ΤΝ και μεγάλων δεδομένων σε στρατηγικές διοίκησης.* * *Να εντοπιστούν οι βέλτιστες πρακτικές για την υιοθέτηση και διαχείριση αυτών των τεχνολογιών σε διάφορους τομείς της στρατηγικής διοίκησης.*   *Να αναπτυχθεί ένα θεωρητικό ή πρακτικό μοντέλο για την αποτελεσματική αξιοποίηση της ΤΝ και των μεγάλων δεδομένων στη λήψη στρατηγικών αποφάσεων.* | Προηγούμενη γνώση ή επιθυμία για μάθηση:   * *Ισχυρό ακαδημαϊκό υπόβαθρο σε τομείς όπως Στρατηγική Διοίκηση, Πληροφορική, ή Ανάλυση Δεδομένων*   *Ερευνητικές δεξιότητες, όπως εμπειρία στη συλλογή και ανάλυση δεδομένων, γνώση SPSS, καθώς και ικανότητα στη συγγραφή επιστημονικών κειμένων.* |
| **Παλιόκας Ιωάννης** | **Μελέτη των Επιπτώσεων και της Συμπεριφοράς Μαθητών από την Εφαρμογή των Αρχών Παιχνιδοποίησης σε Ψηφιακά Περιβάλλοντα Μάθησης**  **(Study of the Impact and Students’ Behavior of the Application of Gamification Principles within Digital Learning Environments)** | Η εκπαίδευση βρίσκεται σε μια διαρκή εξέλιξη, με τις σύγχρονες παιδαγωγικές προσεγγίσεις να επικεντρώνονται όλο και περισσότερο στη βιωματική και ενεργή μάθηση. Ένα από τα πλέον καινοτόμα παιδαγωγικά μοντέλα που κερδίζει έδαφος είναι η παιγνιώδης μάθηση (game-based learning), η οποία ενσωματώνει στοιχεία παιχνιδιού για να ενισχύσει το ενδιαφέρον, τη συμμετοχή και την κατανόηση των μαθητών. Ωστόσο, παρά την αυξανόμενη χρήση της, υπάρχει περιορισμένη κατανόηση του τρόπου με τον οποίο οι ίδιοι οι μαθητές βιώνουν αυτή τη μαθησιακή διαδικασία.  Η παρούσα διδακτορική διατριβή επιδιώκει να εξετάσει τόσο τις αντικειμενικές αλλαγές στη συμπεριφορά των μαθητών/καταρτιζόμενων μέσα σε παιγνιώδη περιβάλλοντα μάθησης, όσο και τις υποκειμενικές τους εμπειρίες. Η έρευνα στοχεύει να αποκαλύψει τις μετρήσιμες αλλαγές στη συμπεριφορά των χρηστών, τις μαθητικές επιδόσεις, τα κίνητρα συμμετοχής, τις νοηματοδοτήσεις, τις αντιλήψεις και τις συναισθηματικές διαστάσεις που αναδύονται από τη συμμετοχή των μαθητών σε τέτοιου είδους περιβάλλοντα. Θα χρησιμοποιηθούν εργαλεία ανάπτυξης εφαρμογών για κινητές και σταθερές υπολογιστικές συσκευές  Επίσης, η έρευνα θα συμβάλει στη βελτίωση της σχεδίασης των εκπαιδευτικών παιχνιδιών και στην ενίσχυση τηνς κατανόησης της σχέσης μεταξύ τεχνολογίας, παιχνιδιού και μαθησιακής εμπειρίας.  Λέξεις κλειδιά: Παιχνιδοποίηση (Gamification), Συστήματα Διαχείρησης Μάθησης (Learning Management Systems) | * Εκτίμηση του βαθμού διείσδυσης της Παιχνιδοποίησης σε περιβάλλοντα τυπικής, άτυπης και μη-τπικής εκπαίδευσης * Βιβλιογραφική ανασκόπηση των ερευνών και ερευνητικών έργων πάνω στο θέμα της εφαρμογής στοιχείων παιχνιδιού στην εκπαίδευση και κατάρτιση * Ανίχνευση και ανάδειξη των συγκριτικών πλεονεκτημάτων των τεχνικών παιχνιδοποίησης στην εκπαίδευση * Μέτρηση της επίδρασης της εφαρμογής στοιχείων παιχνιδιού σε μαθησιακά περιβάλλοντα και Συστήματα Διαχείρισης της Μάθησης στην συμπεριφορά των χρηστών * Μελέτη συσχετίσεων στοιχείων παιχνιδιού-Επίδρασης στην συμπεριφορά των μαθητευομένων και καταρτιζόμενων * Βέλτιστες Πρακτικές για την ενσωμάτωση των Σοβαρών Παιχνιδιών και της Παιχνιδοποίησης στην εκπαίδευση και κατάρτιση | Ο ιδανικός υποψήφιος Διδάκτορας έχει προηγούμενες Παιδαγωγικές σπουδές, ενώ τυχόν δημοσιεύσεις ή/και ενασχόληση με το σχετικό αντικείμενο θα ληφθούν σοβαρά υπόψη. |